Cristina Neagu, înapoi în semicerc. CSM tânjește după "Messi al handbalului".
Cristina Neagu a fost depistată cu COVID-19 la începutul lunii. Cristina Neagu, cea mai bună handbalistă din lume, speră să revină de mâine la antrenamente. Fără Neagu, CSM București a pierdut cu Vipers scor 30-25.
Noi cazuri, noi necazuri zilnic. 4.016 infectări în ultimele 24 de ore și 66 de decese. 686 de bolnavi sunt în stare gravă la ATI. Există însă și speranță. Cea mai bună handbalistă din lume iese astăzi din carantină.Cristina Neagu a fost contaminată cu noul coronavirus și după testul negativ abia așteaptă să revină la antrenamente, cu colegele de la CSM București.Mai are, însă, un obstacol de trecut. Trebuie să mai facă analize medicale, dar speră să reintre de mâine în programul de pregătire. Sportiva de 32 de ani a luat de patru ori titlul de cea mai bună handbalistă din lume."Va fi GREU să recuperez, dar VOI TRECE şi peste asta." a spus Cristina Neagu.